LT
2023 6 2
Europos Sąjungos oficialusis leidinys
L 143/1
II (Ne teisėkūros procedūra priimami aktai)
REGLAMENTAI TARYBOS REGLAMENTAS (ES) 2023/1062 2023 m. birželio 1 d. kuriuo iš dalies keičiamas Reglamentas (ES) 2023/194, kuriuo nustatomos 2023 m. tam tikrų žuvų išteklių žvejybos galimybės, taikomos Sąjungos vandenyse žvejojantiems žvejybos laivams ir kai kuriuose Sąjungai nepriklausančiuose vandenyse žvejojantiems Sąjungos žvejybos laivams, taip pat nustatomos 2023 m. ir 2024 m. tam tikrų giliavandenių žuvų išteklių žvejybos galimybės
EUROPOS SĄJUNGOS TARYBA,
atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį,
atsižvelgdama į Europos Komisijos pasiūlymą,
kadangi:
(1)
Tarybos reglamentu (ES) 2023/194 (1) nustatytos 2023 m. tam tikrų žuvų išteklių žvejybos galimybės, taikomos Sąjungos vandenyse žvejojantiems žvejybos laivams ir kai kuriuose Sąjungai nepriklausančiuose vandenyse žvejojantiems Sąjungos žvejybos laivams.
Bendri leidžiami sužvejoti kiekiai (BLSK) ir priemonės, funkciškai susietos su Reglamentu (ES) 2023/194 nustatytais BLSK, turėtų būti iš dalies pakeisti, kad būtų atsižvelgta į konsultacijų su trečiosiomis valstybėmis rezultatus;
(2)
Reglamentu (ES) 2023/194 nustatyta laikina atlantinių menkių (Gadus morhua) žvejybos Svalbardo vandenyse ir Tarptautinės jūrų tyrinėjimo tarybos (ICES) 1 parajonio bei 2b kvadrato tarptautiniuose vandenyse Sąjungos kvota laikotarpiui nuo 2023 m. sausio 1 d. iki 2023 m. kovo 31 d.
Kad būtų galima tęsti žvejybos veiklą, tą laikiną šio ištekliaus žvejybos Sąjungos kvotą reikia pakeisti galutine 2023 m.
Sąjungos kvota.
Todėl Taryba turėtų nustatyti atlantinių menkių žvejybos Svalbardo vandenyse ir ICES 1 parajonio bei 2b kvadrato tarptautiniuose vandenyse Sąjungos kvotą, remdamasi orientaciniu Arkties atlantinių menkių BLSK ir Sąjungos ankstesnėmis žvejybos teisėmis.
Galutinė 2023 m. atlantinių menkių žvejybos Svalbardo vandenyse ir ICES 1 parajonio bei 2b kvadrato tarptautiniuose vandenyse Sąjungos kvota turėtų būti 15 629 tonos – tai atitinka ES ir Norvegijos politinio susitarimo dėl žvejybos ICES 1 ir 2 parajoniuose 3 punkto a papunktyje nurodytą procentinę dalį.
Atlantinių menkių žvejybos Svalbardo vandenyse ir ICES 1 parajonio bei 2b kvadrato tarptautiniuose vandenyse Sąjungos kvota turėtų būti paskirstyta valstybėms narėms pagal Tarybos sprendimą 87/277/EEB (2), atlikus būtiną koregavimą dėl Jungtinės Karalystės išstojimo iš Sąjungos, kaip išdėstyta Europos Sąjungos bei Europos atominės energijos bendrijos ir Jungtinės Didžiosios Britanijos ir Šiaurės Airijos Karalystės prekybos ir bendradarbiavimo susitarimo 36 priedo E lentelėje (3);
(1) 2023 m. sausio 30 d.
Tarybos reglamentas (ES) 2023/194, kuriuo nustatomos 2023 m. tam tikrų žuvų išteklių žvejybos galimybės, taikomos Sąjungos vandenyse žvejojantiems žvejybos laivams ir kai kuriuose Sąjungai nepriklausančiuose vandenyse žvejojantiems Sąjungos žvejybos laivams, taip pat nustatomos 2023 m. ir 2024 m. tam tikrų giliavandenių žuvų išteklių žvejybos galimybės (OL L 28, 2023 1 31, p. 1).
(2) 1987 m. gegužės 18 d.
Tarybos sprendimas 87/277/EEB dėl menkių sugavimo galimybių Špicbergeno ir Lokių salos plotuose bei 3M sektoriuje, kaip apibrėžta NAFO konvencijoje, paskirstymo (OL L 135, 1987 5 23, p. 29).
(3) OL L 149, 2021 4 30, p. 10.